### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts 2021 har vedtaget Magistratens foranstående indstilling af 15. marts 2021.

Socialistisk Folkepartis byrådsgruppe ønskede følgende mindretalsudtalelse medsendt, som Dagmar Gregersen kunne tilslutte sig:

"SF finder at særligt etageboligerne ud mod [adresse] på dele af forløbet er for højt, og foreslår at de nuværende delbyggefelter indenfor byggefelt B alle reduceres med en etage. På den måde sikres en bedre nedtrapning over mod det eksisterende villakvarter og generne for nuværende beboere i området reduceres."

Enhedslisten de Rød-Grønnes byrådsgruppe ønskede følgende mindretalsudtalelse medsendt:

"Enhedslisten anbefaler at forslaget forkastes i sin nuværende form.

Enhedslisten anbefaler, at planlægningen for fortætningen af området respekterer kommuneplan 2017 byggehøjder (max 3 etager) og bebyggelsesprocenter.

Enhedslisten anbefaler, at der iværksættes en helheds-planlægning efter Kommuneplan 2017 intentionerne for fortætningen af hele området [adresse] – [adresse] – Tretommervej – Asylvej, hvor for tiden tre lokalplaner er under udarbejdelse, og at helhedsplanlægningen respekterer Kommuneplan 2017 bestemmelserne om byggehøjde og byggetæthed for området.

Enhedslisten mener, at en demokratisk funderet lokalplanlægning burde have respekteret kommuneplanens bestemmelser."

Offentlig fremlæggelse af forslag til Lokalplan 1125, Område mellem [adresse], [adresse] og Tretommervej i Risskov og Tillæg nr. 69 til Kommuneplan 2017.

### Resumé

Lokalplanen gælder for et område mellem [adresse] og [adresse] i Risskov, der ligger i byzone.

Lokalplanen er udarbejdet på baggrund af ønske fra de private grundejere. Formålet med planen er, at der kan opføres ny bebyggelse i form af etagebebyggelser (maks. 3-5 etager), rækkehuse (maks. 3) og en daginstitution (maks. 2 etager).Desuden muliggør planen, at [adresse] kan opføre en ny idrætshal.

Der er stillet krav til, at en del af de eksisterende træer i området skal bevares, og at hvis der ryddes et bevaringsværdigt træ, skal erstatningstræet ved etablering have en vis størrelse.

Der har i planlægningen været arbejdet med sammenhængen mellem de to lokalplaner langs [adresse].

Området er i dag omfattet af Byplanvedtægt 5 og en mindre del også af Byplanvedtægt nr. 1.

Lokalplanforslaget er i overensstemmelse med kommuneplanens mål, men ikke de konkrete rammer, hvad angår områdets anvendelse, etageantal, højde og bebyggelsesprocent. Derfor ledsages lokalplanen af Kommuneplantillæg nr. 69.

Der har været forudgående offentlig høring om ændring af kommuneplanen, der har resulteret i 26 høringssvar, som primært omhandler bygningshøjderne og de trafikale forhold. I høringsperioden indgik et borgermøde.

### Indstilling

Det indstilles:

At 1) forslag til lokalplan nr. 1125 godkendes til offentlig fremlæggelse,

At 2) forslag til Tillæg nr. 69 til Kommuneplan 2017 godkendes til offentlig fremlæggelse og

At 3) bemærkninger fra den forudgående offentlige høring besvares som det det fremgår af indstillingens afsnit 5.6.

### Sagens forløb

10-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-03-2021 Magistraten

Fremsendes til [adresse] med bemærkning, at Magistraten i mødet den 15. marts 2021 anbefaler, at byrådet tiltræder Magistratsafdelingen for Teknik og Miljøs indstilling af 3. marts 2021.

Der blev stillet spørgsmål vedr. generelle trafikforhold i området. Baggrunden for, at der ikke foreslås almene boliger, ønskes drøftet/belyst nærmere. Behovet for ny daginstitutionskapacitet belyses.

Rådmand Oskar Bruun og Solvej Møller tog forbehold.

Magnus Hermansen tog forbehold med hensyn til bygningshøjde og almene boliger.

 24-03-2021 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts 2021 har vedtaget Magistratens foranstående indstilling af 15. marts 2021.

Socialistisk Folkepartis byrådsgruppe ønskede følgende mindretalsudtalelse medsendt, som Dagmar Gregersen kunne tilslutte sig:

"SF finder at særligt etageboligerne ud mod [adresse] på dele af forløbet er for højt, og foreslår at de nuværende delbyggefelter indenfor byggefelt B alle reduceres med en etage. På den måde sikres en bedre nedtrapning over mod det eksisterende villakvarter og generne for nuværende beboere i området reduceres."

Enhedslisten de Rød-Grønnes byrådsgruppe ønskede følgende mindretalsudtalelse medsendt:

"Enhedslisten anbefaler at forslaget forkastes i sin nuværende form.

Enhedslisten anbefaler, at planlægningen for fortætningen af området respekterer kommuneplan 2017 byggehøjder (max 3 etager) og bebyggelsesprocenter.

Enhedslisten anbefaler, at der iværksættes en helheds-planlægning efter Kommuneplan 2017 intentionerne for fortætningen af hele området [adresse] – [adresse] – Tretommervej – Asylvej, hvor for tiden tre lokalplaner er under udarbejdelse, og at helhedsplanlægningen respekterer Kommuneplan 2017 bestemmelserne om byggehøjde og byggetæthed for området.

Enhedslisten mener, at en demokratisk funderet lokalplanlægning burde have respekteret kommuneplanens bestemmelser."